किरती किसान यूनियन ने डीसी को सौंपा ज्ञापन
किरतीकिसान यूनियन ने डिप्टी कमिश्नर प्रवीन कुमार थिंद को ज्ञापन सौंपकर आलुओं का भाव एक हजार रुपए प्रति क्विंटल देने की मांग की है। यूनियन के प्रदेश नेता निर्भय सिंह ढूडीके ने डीसी को ज्ञापन सौंपते कहा कि आर्थिक तंगी से मजबूर किसान पहले से ही मंदी की मार झेल रहे हैं। अब जब आलुओं की फसल तैयार हो चुकी है तो उसका सही भाव किसानों को नहीं मिल रहा। यूनियन की मांग है कि आलुओं की खरीद सरकारी एजेंसी द्वारा करवाकर किसानों को एक हजार रुपए प्रति क्विंटल भाव दिया जाए। जिससे कि किसानों की लागत पूरी हो सके। वहीं गेहूं की फसल खेतों में तैयार होने की कगार है। लेकिन लावारिस पशुओं के कारण खेतों में किसानों की फसल को नुकसान पहुंचाया जा रहा है। इसके लिए जिला प्रशासन लावारिस पशुओं को पकड़कर गोशालाओं में भेजे ताकि किसानों की फसलों का नुकसान हो। इस अवसर पर छिंदर सिंह, सोहन सिंह, करनैल सिंह, मलकीत सिंह, इकबाल सिंह, अजमेर सिंह भी उपस्थित थे।
hin_Deva hin_Deva